google/wiki40b huggingface dataset:
Khyentse Norbu

Lama

Da Khyentse var syv år gammel ble det oppdaget at han var den tredje inkarnasjonen av den betydningsfulle reformatoren Jamyang Khyentse Wangpo. Fram til han ble 12 år, studerte han ved Enchey-klosteret i Gangtok i den indiske delstaten Sikkim. Siden, fram til han ble 23, mottok han undervisning fra flere andre fremtredende mestere, blant dem Dalai Lama og hans egen bestefar Dudjom Rinpoche, samt Dilgo Khyentse Rinpoche.
Hans rolle som lama gjør han til overhode over klosteret Dzongsar i Øst-Tibet. Klosteret er knyttet til Nyingmatradisjonen i Tibetansk buddhisme. Nyingma er den eldste av fire retninger innen Tibetansk buddhisme. 
Klosteret bygges nå opp igjen etter kinesisk vandalisme i Tibet. Khyentse-stiftelsen har også forpliktelser overfor flere andre klostre og klosterskoler, de fleste i Tibet, men noen i Bhutan og India. 
Siddhartha's Intent er en organisasjon av buddhistiske studiesentre i USA, Canada og Australia, New Zealand, Hongkong, Taiwan og Tyskland; foruten India, Bhutan og Tibet.  Khyentse opprettet Siddhartha's Intent i 1989, på oppfordring fra sine lærere. Hans foredragsreiser organiseres av Siddhartha's Intent.

Dokumentarfilm om ham

Filmen Words of my perfect teacher er en drama-dokumentar av Lesley Ann Patten. Filmen skildrer «tre personers søken etter visdom» og jakten på Rinpoche. Bernardo Bertolucci og Steven Seagal] medvirker i filmen, som har musikk av blant annet Sting.
Filmen ble laget 2001-02, og hadde premiere på Vancouver International Film Festival i 2003.
Merkantilisme

Merkantilismen er en betegnelse gitt i ettertid for å beskrive den dominerende økonomiske politikken som ble ført av de fleste europeiske stater i hundreårene (fra 1500-tallet til 1700-tallet) forut for gjennombruddet for økonomisk liberalisme. Merkantilismens mål var å legge til rette for en sterk statsmakt (militært), gjennom tiltak for å oppnå størst mulig handelsoverskudd. Virkemidler for å oppnå dette var å gi særskilte selskaper monopoler og privilegier.

Bakgrunn

Til grunn for merkantilismen lå en forestilling om at internasjonal handel var et nullsumspill, dvs. at et lands gevinst var et annet lands tap. Dette medførte at det ville være lønnsomt å eksportere mer enn man importerte, siden dette medførte mer inntekter enn utgifter, som igjen ofte medførte høye tollmurer og strenge reguleringer fra statlig plan.
Utover 1700-tallet begynte diverse forfattere og samfunnstenkere, deriblant Adam Smith, å se hvordan merkantilismen blokkerte forskjellige handelsveier og på den måten forhindret samfunnsvekst og verdiskaping. I boken Wealth of Nations presenterer Smith et nytt handelssystem som bygger på frihandel og begrepet laissez faire fikk sin betydning. Oversatt betyr dette la være i fred. Innholdsmessig menes det at staten skal holde seg unna handel og økonomi fordi alt dette skal overlates til enkeltindividet alene. Som Smith sier: «Enkeltmennesker har motivasjon og egeninteresser som gjør at de hele tiden, hver for seg, trakter etter personlig fortjeneste. Når alle menneskers resultater slås sammen er dette til beste for samfunnet, selv om ingen tenker direkte på dette. Samfunnet er altså tjent med at hver og en sørger for seg selv.»
Et velkjent eksempel på at merkantilismen mistet grep i politikken, var da England i 1844 opphevet navigasjonsakten fra 1651. Navigasjonsakten tillot kun britiske skip og skip fra landet hvor varene kom fra, å seile inn på britisk farvann for å selge varer. Etter at denne loven ble avskaffet i 1844, kunne handelsskip fra tredjeland frakte varer inn til England. Et transportfirma fra Tyskland kunne for eksempel frakte norsk tømmer og selge det i England.

Merkantilismen i Danmark-Norge

Merkantilistisk økonomisk politikk fikk innflytelse fra kong Christian IV tid og senere. Industri- og handelsprivilegier ble utdelt til selskaper. Helstatspolitikken medførte at flere varer var underlagt monopoler og importrestriksjoner. Merkantilistisk politikk ble avviklet på 1800-tallet, av særlig betydning var opphevelsen av sagskurden (monopol på sagbrukseksport) som ble opphevet på 1860-tallet.
Skyting under samveldelekene 1986

Skyting under de britiske samveldeleker  1986. Skyting var en av flere sporter under de trettende samveldelekene som ble arrangert i Edinburgh i Skottland i perioden 24. juli til 2. august 1986. Det var fjerde gangen som skyting var med på programmet i Samveldelekene. I lekene i 1986 ble det konkurrert i tjue skyteøvelser. England ble beste nasjon med åtte gullmedaljer foran Canada med fem.
Berit Rokne

Akademisk karriere

Rokne kom til Høgskolen på Vestlandet fra stillingen som professor ved Institutt for global helse og samfunnsmedisin ved Universitetet i Bergen. Hun ble ansatt som rektor ved HVL i slutten av 2016, før den nye høgskolen ble ferdig fusjonert 1. januar 2017. Rokne har vært ansatt ved Universitetet i Bergen siden 1987 og som professor fra 2003. Ved samme institusjon ble Rokne ansatt som viserektor for utdanning fra 2005 til 2009 og som prorektor fra 2009 til 2013. Hun var i perioden 1996-1999 studiesjef ved Høgskolen i Bergen.
Hun har en doktorgrad i sykepleie ved Universitetet i Bergen fra 1992, og var da den første i Norge som tok doktorgrad i sykepleie.
Som forsker har Rokne spesialisert seg på livskvaliteten til kronisk syke pasienter. Totalt har Berit Rokne gitt ut 97 fagfellevurderte publikasjoner under navnet Rokne Hanestad og 32 under navnet Rokne.
31. mars

Navnedag

Vebjørn, Vegard
Borgøy

Lars Hertervig

Maleren Lars Hertervig var født på Borgøy. Foreldrene hans hadde et småbruk innerst i Hattarvågen i fjellsiden på vestsiden av øya. Slektsnavnet Hertervig skal være avledet av Hattarvåg, som er navnet på bukten i den nordvestre delen av Borgøya. På fødestedet hans er det satt opp en minneplate. Huset han ble født i, ble flyttet av hans foreldre til Stavanger da hele familien flyttet dit.
Pærebrann

Pærebrann er en plantesykdom som angriper epletrær, pæretrær og planter i rosefamilien. Den har vært kjent i USA i over 200 år. Sykdommen forårsaker store skader på verdensbasis, og de siste femti årene har sykdommen vært under spredning i Europa.
Pærebrann skyldes bakterien Erwinia amylovora. Bakterien ble i 1986 for første gang registrert i Norge. Etter år 2000 er sykdommen blitt registrert i Vest-Agder, Rogaland, Hordaland og Sogn og Fjordane.
Smittespredningen antas å skyldes utbredelsen av blankmispelbusker (Bulkemispel)
(Cotoneaster ssp., særlig C. bullatus), som dels er vanlige hagebusker, og dels vokser forvillet i naturen etter naturlig frøspredning. Det er per 2006 satt i gang en kampanje for å fjerne alle blankmispler fra voksestedene, siden de ikke er «innfødte» busker her. Kampanjen forventes å ta tid, da frøene kan ligge passive i årevis før de spirer. (Kilde: Bergens Tidende,17.juni 2007)
Zipaetis

Utseende

Små til middelsstore, vanligvis brune eller brungule sommerfugler. Zipaetis-artene er mørkbrune. På oversiden er det hvite skråbånd både på for- og bakvingene. På undersiden er det øyeflekker langs ytterkanten, de på bakvingene er størst.

Levevis

Larvene lever for det meste på gress. Satyrini er ikke spesielt raske eller utholdende flygere, og det fleste artene er temmelig stedbundne. De fleste besøker sjelden blomster, og mange holder seg helst på litt skyggefulle steder.
Sari Karjalainen

Karriere

Karjalainen var reserve ved World Challenge Competition i november 2010 i Lojo (kvalifiseringsmesterskapet for VM i rullestolcurling 2011), men Finland kom på 8.-plass, og greide ikke å kvalifisere seg til VM. I 2011 kom Lappi Kurlinki Ry på 2.-plass i det finske mesterskapet, med Karjalainen som skip. Laget deltok også ved Turku Open, der Finland kom på 15.-plass. 
Hun spilte toer på det finske landslaget som spilte i kvalifiseringsmesterskapet til VM 2012. Denne gangen kom Finland på 3.-plass, og ble ikke med i VM i 2012. Klubblaget hennes, Lappi Kurlinki, kom på 3.-plass i det finske mesterskapet i 2012, og kom på 17.-plass i Turku Open 2012. Laget kom på 8.-plass ved Reindeer Cup Spring i 2012. Ved Harju bonspiel 2012 var hun med på det laget som kom på 6.-plass. 
I kvalifiseringsmesterskapet til VM 2013, som ble arrangert i november 2012 i Lojo i Finland, kom Finland på 2.-plass, etter at de vant den avgjørende kampen om 2.-plassen min 9-7 over Italia. De ble dermed kvalifisert til VM i rullestolcurling 2013. Vesa Hellman var skip i VM, og de endte på 7.-plass i round robin-runden, og gikk dermed ikke videre til sluttspillet. 
I 2013 vant Lappi Kurlinki Ry det finske mesterskapet, med Vesa Leppänen som skip. 
Hun var treer på det finske laget som deltok i rullestolcurling under Paralympiske vinterleker 2014. Finland kom er på 10.-plass, med Markku Karjalainen som skip.
Apatophyseini

Utseende

Slanke, langbeinte, gjerne brune trebukker med lange antenner. De ligner på gruppen blomsterbukker (Lepturinae).

Utbredelse

Gruppen er svært artsrik på Madagaskar, forøvrig er den utbredt for det meste i Asia.
Tuguegarao City

Tuguegarao City er en by i Filippinene og er administrativ hovedsete for provinsen Cagayan samt for regionen Cagayan Valley. Den hadde 120 645 innbyggere ved folketellingen i 2000.
Byen er inndelt i 49 smådistrikt, barangayer, hvorav 35 er klassifiserte som landsbygdsdistrikter og 14 som tettstedsdistrikter.

Kilder

National Statistical Coordination Board, Filippinene
Lasa

Lasa er i etruskisk mytologi guddom over graver og gravlunder, men er kanskje riktigere å oppfatte som klasse av guddommer, flertall lasas, hovedsakelig kvinnelige, men stundom også mannlige, fra hvor den romerske skytsguden Larer (flertall lares) kom fra. Hvor den sistnevnte var en eller flere voktere av de døde var den etruskiske originalen en del av kjærlighetsgudinnen Turans krets.
Lasa er ofte fulgt av tilnavn av bestemt guddommer, Lasa Sitmica, Lasa Achununa, Lasa Racuneta, Lasa Thimrae, Lasa Vecuvia. Med tanke på etruskernes begravelsesritualer ville det ha vært forventet at Lasa hadde større betydning enn hva vitnemålene i form av arkeologiske spor har gitt hentydninger om, men det synes som jordgudinnen Vanth i denne funksjon ble i foretrukket i de kunstneriske avbildningene.
Caleb Carr

Trivia

Ifølge egne utsagn spesialiserte Caleb Carr seg allerede som gutt på militærhistorie nærmest for å irritere sine foreldre.
Sogna

Sogna, eller Sokna, er ei elv som dannes ved utløpet av innsjøen Sognevannet i Strømsoddbygda, øverst i Soknedalen i Ringerike. I dag er elva tilnærmet uregulert, men i tidligere tider var Soknavassdraget viktig for tømmerfløtingen, som lokalt kalles «brøtning». Vassdraget ble i 1993 vernet mot kraftutbygging gjennom Verneplan IV for vassdrag.
Strømsoddbygdvassdraget omfatter en rekke småvann og de mindre elvene Buvasselvi (elvestrekningen mellom Buvatnet og Frisvatnet), Frisvasselva, Sandvasselva (elvestrekningen mellom Sandvannet og der elva møter Frisvasselva), Strømsoddelva (dannes der Frisvasselva og Sandvasselva møtes og renner ut nord i Sognevannet) og Kollsjøvassdraget (vann- og elvestrekningene fra Blankvannet ned til Sognevannet).
Fra Sognevannet, som ikke lenger er regulert, renner Sogna ned mot Sokna, der den renner sammen med Verkenselva fra Rudsvassdraget. Sognevassdammen ble revet våren 1985. Sogna fortsetter langs dalbunnen i Soknedalen, der flere småelver renner ut på veien, ned til utløpet i nord i Nordfjorden i Tyrifjorden. Ved utløpet (i deltasonen) ligger også det internasjonalt viktige våtmarksområdet Karlsrudtangen naturreservat, som er et såkalt ramsarområde.

Elvemusling

Av undersøkte elver, er Sogna den elva i Buskerud med høyest tetthet av den rødlistede elvemuslingen. Buskerud er dessuten det fylket i Sør-Norge som har den største populasjonen av elvemuslinger. Fylkesmannen i Nord-Trøndelag har nasjonalt ansvar for forvaltning av arten, som er en ansvarsart for Norge. Den er dessuten en viktig indikatorart for vannkvaliten i elvene og en nøkkelart, fordi den har stor effekt på økosystemet der den lever. Derfor er den også en paraplyart, siden så mange andre levende organismer er avhengige av muslingens vannrensende evner. Elvemusling er og en perlemusling, og i tidligere tider var den en svært viktig ressurs som produsent av perler, spesielt i Norge, Sverige og Russland.

Badeplasser

Sogna er sommerstid ei svært populær badeelv, der det på godværsdager gjerne yrer av liv langs elvebredden. Den mest populære badeplassen er utvilsomt plassen Heiern (også kalt Heiernstranda lokalt), ca. 6 km fra Hønefoss langs gamle riksvei 7 mot Hallingdal, men det er også en rekke andre badeplasser langs elva. I så måte finnes det en flott badeplass ved både Tranby, Kvernvollen på Veme og ved Sørgefoss (den siste langs Sandakerveien mellom Sandaker bru og Ask).
Henningsvær fyr

Henningsvær fyr ligger på Hellandsøya i Henningsvær i Vågan kommune i Nordland. Fyret ble opprettet 1. januar 1857 og var et fiskefyr. Det ble avbemannet og erstattet av ei fyrlykt i 1935. Fyrbygningene er i dag i privat eie.
San Lorenzo (Roma)

San Lorenzo er en bydel i Roma. San Lorenzo ligger vest for jernbanestasjonen, på begge sider av Via Tiburtina. Administrativt hører San Lorenzo til Municipio III. Bydelen har navn etter kirka San Lorenzo fuori le mura.
Det store universitetet i Roma, La Sapienza, ligger like inntil San Lorenzo. Den tidligere arbeiderbydelen er i seinere år i økende grad blitt befolka av studenter og unge mennesker, og de gamle verkstedne og markedene erstattes av butikker, restauranter og andre utesteder.

Historie

Fram til slutten av 1800-tallet var området på utsida av bymuren et i hovedsak landbruksområde. Fra 1880-åra ble San Lorenzo utbygd med boligkvarterer for den voksende bybefolkninga. San Lorenzo fikk en befolkning som stort sett besto av jernbanefolk, arbeidere og håndverkere, og ble ganske snart en av de politisk mest radikale delene av Roma. Det var i San Lorenzo at Maria Montessori i 1907 åpna den første av sine reformskoler.
19. juli 1943 ble San Lorenzo utsatt for omfattende bombeangrep fra allierte fly. Angrepet var i utgangspunktet retta mot jernbanenettet og den store godsstasjonen like ved, men både sjukehuset Policlinico Umberto I og bolgkvarterene ble ramma, og 1 674 mennesker mista livet.
Tom Waits

Tidlig karriere

Tom Waits ble født i Pomona, California. Faren Frank var av skotsk og irsk avstamning og moren av norsk avstamning. Tom arbeidet som dørvakt på nattklubben Heritage i San Diego tidlig i 1970-årene, hvor artister av alle sjangere opptrådte. Som en stor fan av mange låtskrivere og musikere, blant annet Frank Sinatra, Bob Dylan, Lord Buckley, Hoagy Carmichael, Captain Beefheart, Marty Robbins, Raymond Chandler og Stephen Foster, begynte Waits å utvikle sin egen musikkstil, kombinert med sang og monolog.
Etter en periode med United States Coast Guard tok han veien til «Monday nights» på The Troubadour i Los Angeles. Der var det musikere fra hele verden som sto i kø for få muligheten til å fremføre på scenen på mandagskveldene. En kort stund senere i 1971 begynte Waits sin opptakskarriere etter at han flyttet til Los Angeles. Han signerte med Asylum Records og fikk manageren Herb Cohen som også var manageren til Frank Zappa.
Ruda

Ruda er et tettsted i Högsby kommune i Kalmar län i Sverige. I 2010 hadde tettstedet 613 innbyggere.
Michael Yano

Karriere

Michael Yano startet sin profesjonelle karriere i Vissel Kobe i 1997. Han har også spilt for Mito HollyHock og Sagan Tosu.
Osteklokke

Osteklokke er en klokke til å sette over sterkt luktende ost og til å sette over ost for at den ikke skal tørke. Osteklokker kan også forhindre at insekter eller mikroorganismer kan komme til osten.
Osteklokker kan ha rektangulært eller rundt tverrsnitt, og de har gjerne et tilhørende fat som er tilpasset klokkens form. Osteklokker kan være laget av glass, keramikk, metall og i senere tid også av plast.
Jan Syrovýs første regjering

Jan Syrovýs første regjering, kalt «Vláda obrany republiky» («regjeringen for republikkens forsvar»), var et forretningsministerium ledet av general Jan Syrový, som satt som statsminister og forsvarsminister. Den satt fra 22. september til 4. oktober 1938, og var den siste (18.) regjeringen under den første tsjekkoslovakiske republikk.

Bakgrunn

Den 22. september 1938 aksepterte statsminister Milan Hodža, med støtte fra de andre politiske partiene og etter anbefaling av president Edvard Beneš, det fransk-britiske tilbudet ved Godesberg. Nyhetene om den tsjekkoslovakiske regjeringens kapitulasjon resulterte i et utbrudd av nasjonal indignasjon, og i Praha samlet store folkemengder seg utenfor parlamentet og Hradčany og protesterte imot kapitulasjonen.
Som følge av protestene søkte Hodžas regjering avskjed, og president Beneš ba Syrový om å danne ny regjering. Syrový protesterte og insisterte at han var en offiser og ikke politiker, samt at han ikke hadde kvalifikasjonene til stillingen. Beneš fortalte ham at nasjonen trengte ham, og etter ytterligere press aksepterte Syrový anmodningen, og den 22. september 1938 ble Syrový utnevnt til statsminister og statsminister i den såkalte «regjeringen for republikkens forsvar».
Kl. 22 den 23. september 1938 utstedte regjeringen et dekret om full mobilisering av den tsjekkoslovakiske hæren, en nyhet som ble møtt av stor begeistring av det tsjekkiske folket. Til tross for at folket var samlet om å forsvare sitt hjemland og løfter om militær assistanse fra Sovjetunionen, ble Syrovýs regjering nødt til å akseptere betingelsene av Münchenavtalen den 30. september.
Etter at Tsjekkoslovakia måtte avstå Sudetenland til Tyskland, økte spenningene mellom regjeringen i Praha og Slovakia. Den 3. oktober truet den slovakiske ministeren Matúš Černák med å søke avskjed hvis ikke Slovakia ble tildelt selvstyre innenfor fireogtyve timer. Da dette ikke hadde blitt oppfylt innenfor den gitte tidsfristen trakk Černák seg fra regjeringen, hvilket førte til regjeringens fall.
Grenland krets av Norges speiderforbund

Grenland krets av Norges speiderforbund (NSF) omfatter den sørlige delen av Telemark.
Grenland krets har over 1100 medlemmer fordelt på 28 speidergrupper.

Historie

Grenland krets ble stiftet den 26. mars 1918.

Gruppeoversikt

De 28 gruppene Grenland Krets består av er:
1. Bamble,
1. Borgestad,
1. Brevik,
1. Gulseth,
1. Heistad,
1. Helle,
1. Herre,
1. Herøya, 
1. Langesund sjø,
1. Sannidal,
1. Skotfoss,
1. Solum,
1. Stathelle,
2. Gjerpen,
2. Solum TLB,
3. Skien, 
5. Skien MS,
8. Skien,
10. Skien BSK,
11. Skien NMU,
Gjerpen MSK,
Kragerø speidergruppe,
Porsgrunn FA,
Porsgrunn FSK,
Siljan MSK,
Skien FA,
Sundby,
og Vold/Kilebygda
I tillegg til disse har vi også St. Georgsgildene.
Kongstedverkstedet

Kongstedverkstedet (eller Kongstedmaleren og Kongstedmesteren) var et dansk malerverksted som arbeidet med kalkmalerier og som var aktivt på Sjælland på midten av 1400-tallet; 1425-1450. Verkstedet har fått navn etter Kongsted kirke.
Utføringen i et par av kirkene kan tyde på at Kongstedmesteren har vært elev av Morten Maler, mye tyder også på at verkstedet kjente til Undløsemesteren.
Kirker med kalkmalerier utført av Kongstedverkstedet; Ballerup kirke, Kongsted kirke, Kvislemark kirke, Sludstrup kirke, Nordrup kirke, Kirke Stillinge kirke og Ottestrup kirke.
Grunnkretser i Froland kommune

Grunnkretser i Froland kommune er delområder og grunnkretser som seksjonerer Froland kommune, Aust-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Sasakia

Utseende

Store (vingespenn 9-12 cetimeter), kraftige, blåskimrende sommerfugler med hvite flekker. Undersiden er grønnlig grå. Japansk keisersommerfugl (Sasakia charonda) er den største arten i Apaturinae.

Levevis

Larvene lever på nesletre-arter (Celtis spp., hampfamilien). De er svært sterke flygere som gjerne holder seg oppe i trekronene, vingeslagene kan høres på noen meters avstand.

Utbredelse

Slekten er utbredt i Kina, Vietnam og Japan.
Åse Enerstvedt

Åse Enerstvedt er en norsk etnolog og sakprosaforfatter som har arbeidet mye med forskning på temaene barnekultur og kulturformidling til barn. Hun har magistergrad i etnologi (kulturhistorie) fra Universitet i Oslo.
Enerstvedt har gjennom en årrekke vært museumsbestyrer ved Hordamuseet ved Bergen.
Sagrinae

Utseende

Middelsstore (opptil 30 millimeter lange) biller med påfallende kraftige bakbein, oftest metallisk fargede. Fargen kan variere mye innen samme art men er ofte praktfull. Antennene er kraftige til bladbiller å være. hodet forholdsvis smalt. Pronotum er mye smalere enn dekkvingene, som har markerte "skuldre". Bakbeina er kraftig forstørret, særlig hos hannene. Låret er tykt, gjerne med noen pigger ytterst på undersiden, leggen (tibia) er krum slik at den kan foldes inn not låret.

Utbredelse

De spektakulære Sagra-artene lever i Sørøst-Asia og Afrika. Gruppen er også representert i Australia.
Agrippina (Händel)

Agrippina (HWV 6) er en opera seria i tre akter av Georg Friedrich Händel med libretto av kardinal og visekonge av Napoli, Vincenzo Grimani.

Tilblivelse

Agrippina ble komponert for karnevalet i Venezia, men ble sannsynligvis skrevet allerede i Roma 1708, siden manuskriptet inneholder endringer som tolkes som tilpasninger til sceneforholdene i Venezia. Manuskriptet er imidlertid skrevet på venetiansk papir, så det er heller ikke umulig at han skrev musikken på de fem ukene han hadde til rådighet etter han ankom byen; for Händel var ikke dette uvanlig kort tid.
Operaen ble Händels største suksess så langt, og  John Mainwaring skrev om suksessen i det operavante Venezia at publikum mottok verket med storm og fylte nesten alle pauser med akklamasjoner og rungende rop med viva il caro Sassone! («leve den kjære sakseren!»).
Etter uroppføringen i 1709 ble operaen framført 27 ganger under det venetianske karnevalet i 1710. I Napoli ble det oppført på Teatro San Bartolomeo 15. februar 1713 med utvidelser av  Francesco Mancini, muligens under hans ledelse. Operaen ble produsert ved Oper am Gänsemarkt i Hamburg mellom 1718 og 1722 med over omtrent tretti forestillinger. En pastisj som ved siden av Händels musikk inneholdt sanger av Andrea Stefano Fiorè og Antonio Caldara ble oppført i Wien i 1719.

Libretto

Grimaldis libretto er et av de få originallibretti Händel satte musikk til, og regnes som et av de beste han anvendte. Det dreier seg om en «antiheroisk satirisk komedie», full av aktuelle politiske hentydninger, og noen tolkere mener at intrigene i handlingen speiler rivaliseringen mellom forfatteren Grimani og pave Clemens XI. Som karakterer benyttet Grimaldi Agrippina d.y., den romerske keiser Claudius' hustru i hennes tredje ekteskap, som forsøkte å få sin sønn fra første ekteskap, Nero, på tronen. Andre medvirkende er feltherren Otho og dennes kjære hustru Poppaea Sabina, som Nero senere giftet seg med.
HF «Vingtor» (1960)

HF «Vingtor» var den første hydrofoilbåten som ble satt i rutetrafikk i Norge. Den gikk i trafikk på strekningen Stavanger-Kopervik-Haugesund-Bergen fra 1960 til 1974.
Da den gikk første turen fra Stavanger til Bergen den 15. juni 1960 innledet den hurtigbåt-æraen i Norge. Sammen med søsterskipet HF «Sleipner» som ble levert året etter, gikk Vingtor i denne ruten vår/sommer/høst frem til 1974 da Flaggruten ble opprettet og det ble satt inn to nybygde westamaraner med de samme navn.

Bygging og overlevering

Skipet var bygget i aluminium ved Cantieri Navali Rodriquez i Messina på Sicilia i Italia. Det hadde typenavnet P50, lengden var 30 meter og bredden seks meter bredt, det var bygget i aluminium og  hadde 2 stk. Daimler Benz dieselmotorer på 1 300 hk. 
Vingtor kostet 3,6 millioner kroner og ble overlevert til Det Stavangerske Dampskipsselskap og Sandnæs Dampskibs-Aktieselskab i Messina 17. mai 1960. Skipet ble deretter fraktet til Hamburg med Wilhelmsens MS «Tricolor» og gikk derfra til Stavanger for egen maskin med ankomst 4. juni 1960., og 
Med en teoretisk fart 35 knop kunne Vingtor tilbakelegge strekningen Stavanger – Bergen på fire timer.
I 1977 ble Vingtor solgt til Kypros der den gikk i trafikk til Libanon, men dette varte bare ett år. Siden har båten vært forsyningsskip i Adriaterhavet for det italienske oljeselskapet Agip.